钦定古今图书集成/明伦汇编/宫闱典/第096卷 > 安庆公主 下嫁欧阳伦
## 钦定古今图书集成/明伦汇编/宫闱典/第096卷 > 安庆公主 下嫁欧阳伦

按《明外史？公主列传》：“安庆公主，宁国主母妹，下嫁欧
阳伦，颇不法。洪武末，茶禁方严，数遣私人贩茶出境
以牟利，所至驿骚，虽大吏不敢问。有家奴周保者尤
横，辄呼有司科民车至数千辆。过河桥巡检司，擅捶
辱司吏。吏不堪，以闻于朝。帝大怒，遂赐伦死，保等皆
坐诛。”